Ta baci: Sojoji da 'yan sanda sunyi musayar wuta ▷ Legit.ng
Ta baci: Sojoji da 'yan sanda sunyi musayar wuta
4 months ago 14264 views by Aminu Ibrahim
- An ruwaito cewa rikici ya kaure tsakanin yan sanda da sojoji wanda hakan ya haifar da musayar wuta tsakaninsu
- Rikicin ya tayar da hankalin mutane har ta kai ga al'umma suna barin ababen hawansu da shaguna suna gudu don tsira da rayukansu
- Sai dai har yanzu ba'a san takamamen abinda ya hadasa rikicin ba
An ruwaito cewa wasu sojoji da ke atisayen Foward Operation Base a garin Aba na jihar Abia sunyi wata arangama da yan sanda inda su kayi wata mummunar musayar wuta.
Jaridar Vanguard ta ruwaito cewa lamarin ya faru ne a Osisioma Ngwa daura da titin Enugu zuwa Fatakwal, musayar wutan nasu ya razana masu ababen hawa da masu shaguna har ma suka rika gudawa suna barin kayayakinsu.
Duk da cewa ba'a gano takamamen abinda ya hadasa rikicin ba a lokacin rubuta wannan rahoton, an ga motoccin yan sanda da sojoji masu sintiri a hanyar Aba zuwa Owerri suna kokarin zuwa inda abin ke faruwa.
Yan sanda da sojoji da aka tuntuba a don jin ba'asi game da barkewar rikicin basu bayar da wani bayyani ba.
Sai dai kwamishan yan sanda na jihar Abia, Mr. Anthony Ogbizi ya ce a halin yanzu ba'a bashi rahoto game da afkuwar rikicin ba. "Ba dace inyi magana yanzu ba tunda ba'a gama bani cikaken bayani a kan abinda ya faru ba," inji shi.
UBA internet banking How to transfer data on MTN Application letter for any position 2018 WAEC time table Nigerian Ghana weaving styles
22 minutes ago 280 views
An dakatar da wani Dan Majalisa saboda yawaita Bacci yayin aiki a Kudanci Najeriya